PATVIRTINTA

Kupiškio r. Rudilių J. Laužiko UDC

L. e. pareigas direktoriaus įsakymu

2020 m. kovo 27d. Nr. V-11

**KUPIŠKIO R. RUDILIŲ JONO LAUŽIKO UNIVERSALAUS DAUGIAFUNKCIO CENTRO**

**UGDYMO PROCESO ORGANIZAVIMO NUOTOLINIU BŪDU TAISYKLĖS**

**I SKYRIUS**

**BENDROSIOS NUOSTATOS**

Kupiškio r. Rudilių Jono Laužiko universalaus daugiafunkcio centro (toliau - Centras) ugdymo nuotoliniu būdu taisyklės parengtos vadovaujantis Lietuvos Respublikos švietimo, mokslo ir sporto ministro 2020 m. kovo 16 d. įsakymu Nr. V-372 „Dėl rekomendacijų dėl ugdymo proceso organizavimo nuotoliniu būdu patvirtinimo“.

Kupiškio r. Rudilių Jono Laužiko universalus daugiafunkcis centras, (toliau – Centras)   įgyvendinantis  ikimokyklinio ir priešmokyklinio ugdymo programas, pasirengęs ugdymo proceso organizavimui nuotoliniu būdu, iki kol bus atnaujintas įprastas ugdymo procesas.

**II SKYRIUS**

**UGDYMO NUOTOLINIU BŪDU ORGANIZAVIMAS IR VYKDYMAS**

**Mokytojui**

1. Centras nuotolinio ugdymo proceso organizavimui naudos šiuos būdus: elektroninį dienyną „Mano dienynas“, elektroninį paštą, mokyklos interneto svetainę, pasirinktas nuotolinio ugdymo aplinkas ( Facebook, Messenger ir kt.), telefoninius pokalbius ir žinutes.

2. Pagal poreikį ir galimybes ugdymo medžiaga gali būti pateikiama atspausdinta ar kita forma (pvz. vaikų turimi pratybų sąsiuviniai, užduočių knygelės ir kt.), perduota individualiai su tėvais sutartu laiku ir būdu; užduotys gali būti pateiktos skaitmeninėse aplinkose su nuorodomis.

3. Centro mokytojas kiekvieną pirmadienį užpildo elektroniniame dienyne ugdomosios veiklos planą sekančiai savaitei ir pateikia užduotis kiekvienai tos savaitės dienai.

4. Konsultacijos ir grįžtamasis ryšys dėl atliktų darbų su mokytoju vyksta el. paštu, telefono skambučiu ar kitomis priemonėmis pirmadieniais – pentadieniais, centro darbo laiku.

1. Mokytojas pateikia užduotis, numato jų atsiskaitymo būdus.
2. Mokytojas pasirenka ugdymo proceso organizavimo metodus, formas ir priemones, atsižvelgdamas į vaikų amžių, poreikius ir Centro galimybes organizuoti ugdymo procesą nuotoliniu būdu.
3. Ugdymui nuotoliniu būdu, naudojami įvairūs internetiniai šaltiniai, elektroniniai vadovėliai, garso ir vaizdo medžiaga, užduočių paketai, virtualūs bandymai ir kt.
4. Ikimokyklinis vaikų ugdymas organizuojamas vadovaujantis  Ikimokyklinio amžiaus vaikų pasiekimų [aprašu](https://www.smm.lt/uploads/documents/Pedagogams/ikimok_pasiekimu_aprasas.pdf).
5. Priešmokyklinis vaikų ugdymas - Priešmokyklinio ugdymo bendrąja [programa](https://www.smm.lt/uploads/documents/Prie%C5%A1mokyklinio%20ugdymo%20bendroji%20programa(3).pdf).

**Tėvams**

10. Vaiko tėvai (globėjai, rūpintojai) rūpinasi, kad jų vaikai atliktų mokytojo skirtas užduotis.

11. Atliktų užduočių nuotraukas, vaizdo įrašus ar kt. tėvai (globėjai, rūpintojai) gali įkelti į nurodytą el. paštą, socialinius tinklus ar kitą programą (sutartą individualiai su tėvais), kad mokytojas, turėtų galimybę stebėti vaiko ugdymo pasiekimus.

12. Mokinio tėvai (globėjai, rūpintojai) privalo tą pačią dieną informuoti mokytoją apie sergantį vaiką.

13. Privaloma laikytis duomenų apsaugos taisyklių.

**III SKYRIUS**

**BAIGIAMOSIOS NUOSTATOS**

14. Mokytojas, dirbantis nuotoliniu būdu, vadovaujasi Darbo tvarkos taisyklėmis, Nuotolinio darbo tvarkos aprašu.

15. Mokytojui, vaikams ir jų tėvams (globėjams, rūpintojams) rekomenduojame naudotis mokykloms laisvai prieinamu nacionaliniu skaitmeniniu ugdymo turiniu:

15. 1. e-mokykla (http://lom.emokykla.lt/public/)  – skaitmeninių priemonių paieška;

15.2. ugdymo sodas (https://sodas.ugdome.lt/mokymo-priemones) – mokymosi medžiagos saugykla, kurioje mokymosi medžiaga prieinama visiems mokytojams, švietimo pagalbos specialistams ir tėvams (globėjams/rūpintojams);

15.3. skaitmeninės ugdymo priemonės [https://www.upc.smm.lt/ekspertavimas/smp/](https://www.google.com/url?q=https://www.google.com/url?q%3Dhttps://www.upc.smm.lt/ekspertavimas/smp/%26amp;sa%3DD%26amp;ust%3D1584039055885000&sa=D&ust=1584039055925000&usg=AFQjCNGRewK8a0ItCSjuMDcCBhZb5r_YCQ);

15.4. nemokama prieiga prie skaitmeninių knygų [www.ibiblioteka.lt](http://www.ibiblioteka.lt/libis-portal/web/guest);

15.5. nuoroda į kitą metodinę medžiaga nuotoliniam mokymui Nacionalinės švietimo agentūros interneto svetainėje (https://www.nsa.smm.lt/nuotolinis).

15.6. Rekomenduojama taip pat naudotis laikinai laisvai prieinamu įvairių įmonių siūlomu skaitmeniniu turiniu.

15.7. Nuorodos į kitą metodinę medžiaga nuotoliniam mokymui pagal dalykus bus nuolat atnaujinama ir pateikiama Nacionalinės švietimo agentūros interneto svetainėje (<https://www.nsa.smm.lt/nuotolinis>).

Nuo 2020 m. kovo 30 d. pradedamas nuotolinis mokymas(is) vadovaujantis Kupiškio r. Rudilių Jono Laužiko universalaus daugiafunkcio centro nuotolinio mokymo(si) karantino metu taisyklėmis.

Esant poreikiui ar pasikeitus situacijai taisyklės gali būti keičiamos.